CELEX: 32008R0145
Language: ro
Date: 2008-02-19 00:00:00
Title: Regulamentul (CE) nr. 145/2008 al Comisiei din 19 februarie 2008 de modificare a Regulamentului (CE) nr. 796/2004 de stabilire a normelor de aplicare a ecocondiționării, a modulării și a sistemului integrat de gestionare și control, prevăzute de Regulamentul (CE) nr. 1782/2003 al Consiliului de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori

20.2.2008   
            
            
               RO
            
            
               Jurnalul Oficial al Uniunii Europene
            
            
               L 44/9
            
         
      REGULAMENTUL (CE) NR. 145/2008 AL COMISIEI
   
   din 19 februarie 2008
   de modificare a Regulamentului (CE) nr. 796/2004 de stabilire a normelor de aplicare a ecocondiționării, a modulării și a sistemului integrat de gestionare și control, prevăzute de Regulamentul (CE) nr. 1782/2003 al Consiliului de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (1), în special articolul 52 alineatul (2),
   întrucât:
   
               (1)
            
            
               Regulamentul (CE) nr. 796/2004 al Comisiei (2) stabilește normele de aplicare a Regulamentului (CE) nr. 1782/2003 în ceea ce privește, inter alia, condițiile de verificare a conținutului de tetrahidrocanabinol din culturile de cânepă.
            
         
               (2)
            
            
               În conformitate cu articolul 33 alineatul (2) din Regulamentul (CE) nr. 796/2004, statele membre au comunicat Comisiei rezultatele analizei privind conținutul de tetrahidrocanabinol din soiurile de cânepă însămânțate în 2007. Este necesar să se țină seama de aceste rezultate pentru stabilirea listei soiurilor de cânepă eligibile pentru plăți directe pe parcursul următorilor ani de comercializare și a listei soiurilor admise temporar pentru anul de comercializare 2008/2009.
            
         
               (3)
            
            
               În urma unei cereri înaintate de România în temeiul articolului 33 alineatul (4) din Regulamentul (CE) nr. 796/2004, este necesar să se includă două noi soiuri de cânepă pe lista celor eligibile pentru plăți directe.
            
         
               (4)
            
            
               Prin urmare, Regulamentul (CE) nr. 796/2004 ar trebui modificat în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului pentru gestionarea plăților directe,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 796/2004 se înlocuiește cu textul anexei la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Se aplică din anul de comercializare 2008/2009.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 februarie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 270, 21.10.2003, p. 1. Regulament modificat ultima dată prin Regulamentul (CE) nr. 1276/2007 al Comisiei (JO L 284, 30.10.2007, p. 11).
   
      (2)  JO L 141, 30.4.2004, p. 18. Regulament modificat ultima dată prin Regulamentul (CE) nr. 1550/2007 (JO L 337, 21.12.2007, p. 79).
   
      ANEXĂ
      
         
            „ANEXA II
            SOIURI DE CÂNEPĂ ELIGIBILE PENTRU PLĂȚILE DIRECTE
            (a)   Soiuri de cânepă
            Beniko
            Carmagnola
            Chamaeleon
            CS
            Delta-Llosa
            Delta 405
            Denise
            Dioica 88
            Epsilon 68
            Fedora 17
            Felina 32
            Felina 34 – Félina 34
            Ferimon - Férimon
            Fibranova
            Fibrimon 24
            Futura 75
            Kompolti
            Red Petiole
            Santhica 23
            Santhica 27
            Silesia
            Uso-31
            (b)   Soiuri de cânepă admise pentru anul de comercializare 2008/2009
            Bialobrzeskie
            Cannakomp
            Diana (1)
            
            Fasamo
            Kompolti hibrid TC
            Lipko
            Lovrin 110
            Silvana
            UNIKO-B
            Zenit (1)
            
         
      
      
         (1)  Numai în România, autorizat prin Decizia 2007/69/CE a Comisiei (JO L 32, 6.2.2007, p. 167).